Tupolev Tu-134

Tupolev Tu-134 (NATO pavadinimas: 'Crusty') – TSRS gamybos, dviejų variklių keleivinis lėktuvas su T formos uodega, panašus į amerikiečių Douglas DC-9. Tu-134 – vienas populiariausių TSRS gamybos oro lainerių. Šį oro lainerį kūrė ir konstravo A. Tupolevo konstruktorių biuras. Pirmasis šio modelio skrydis įvyko dar 1963 m. vasarą. Serijinė gamyba pradėta 1966 m. pabaigoje, o pirmas Aerofloto Tu-134 skrydis (maršrutu Maskva - Adleris) įvyko 1967 m. rugsėjį. Šis laineris buvo gaminamas Charkovo aviacijos gamykloje. Iki 1984 m. buvo pagaminti 852 įvairių modifikacijų Tu-134 lėktuvai. Tarp Tarybų Sąjungos aviatorių dėl specifinės išorės bei variklių garso šis oro laineris buvo įgijęs „švilpuko“ pravardęAviacinis slengas . 

Dėl keliamo variklių triukšmo ir aplinkosauginių normų viršijimo Tu-134 lėktuvas neatitinka Europos Sąjungos orlaiviams keliamų reikalavimų, todėl jo skrydžiai Europos Sąjungos teritorijos ribose yra apriboti. Tačiau šis lėktuvas iki XXI pradžios buvo plačiai naudojamas kai kurių NVS šalių oro linijose. 

Paskutinis keleivinis reisas su Tu-134 įvyko 2019 m. gegužės 21 d., kai aviakompanijos "Alrosa" lėktuvas Nr. RA-65693 (1980 m. laidos) atliko skrydį maršrutu Irkutskas - Mirny.Юлия Гарднер. Ту-134 совершил последний пассажирский рейс в России. Российская газета (21 мая 2019) Po to šis lėktuvas buvo perduotas Novosibirsko aviacijos ir kosmonautikos muziejui.Последний Ту-134 прилетел в Новосибирск, чтобы стать экспонатом музея. Интерфакс (22 мая 2019). Po 2019 m. keletą karinių Tu-134 modifikacijų vis dar eksploatavo Rusijos kariuomenė. 

XX a. 10-ojo dešimtmečio pradžioje keletą šio tipo lėktuvų eksploatavo Lietuvos avialinijos.

 Šaltiniai 

Kategorija:Tupolev oro laineriai
Kategorija:Žemasparniai
Kategorija:Siaurafiuzeliažiai lėktuvai